Fasal yang pertama-tama pekerjaan kapal. Apabila   datang kapal itu sampai ke kuala maka  ia memasang   meriam alamat kapal datang. Maka hilir panglima kuala   itu, diperiksai panglima kuala, kapal dari mana datang ini   dan apa nama nakhodanya dan beberapa  banyak   orangnya, dan beberapa panjang lunasnya dan bukanya,   dan apa muatannya. Apabila sudah tetap maka panglima   kuala memberi surat kepada syahbandar memberitahu  kapal itu menyatakan segala hal ehwalnya kapal itu.  Maka oleh syahbandar  dibawa surat itu kepada panglima bandar,  maklumkan pada raja. Maka  adalah panglima bandar  disuruh shahbandar seorang mata-mata daripada raja  (h)ilir daripada negeri pergi memeriksai nakhoda kapal itu  / dan muafakat dengan panglima kuala padahal   2  memasukkan kapal itu ke dalam kuala supaya tiada 'arad dan berkenal-kenalan dengan nakhoda itu serta membawa hadiah akan nakhoda kapal itu daripada sirih,  pinang; tebu, pisang dan nyiur muda, ayam, barang  sepatutnya. Apabila bertemu syahbandar dan mata-mata  dengan nakhoda itu memberi hadiah akan keduanya  seorang sehelai puadam pandak. Maka syahbandar dan  mata-mata dan panglima kuala muafakat memudikkan  kapal itu dan suruh cacak jajar pada gelung sungai itu pada  panglima kuala. Maka hadiah nakhoda kapal akan  panglima kuala kain kira-kira sehelai harga sepaha  سڤها  emas.